62023CO0548_INF
A Bíróság végzése (nyolcadik tanács), 2023. november 30. –Baldan kontra Bizottság
(C‑548/23. P. sz. ügy)
„Fellebbezés – A Bíróság eljárási szabályzatának 181. cikke – Kártérítési kereset – A Covid19‑válság – Az Európai Bizottság, az elnökének és tagjainak magatartása – Az Európai Unióba vetett bizalom elvesztése – Nem vagyoni kár – Bizonyítási teher – A bizonyítékok elferdítése – Részben nyilvánvalóan elfogadhatatlan és részben nyilvánvalóan megalapozatlan fellebbezés”
1.
Szerződésen kívüli felelősség – Kár – Megtérítendő kár – Az uniós intézményekbe vetett bizalom elvesztése folytán keletkezett nem vagyoni kár – Kizártság
(EUMSZ 340. cikk, második bekezdés)
(lásd: 11. pont)
2.
Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének a Bíróság általi felülvizsgálata – Kizártság, kivéve az elferdítés esetét – A bizonyítékok elferdítésére alapított jogalap – Az elferdített tények pontos megjelölésének és az elferdítést eredményező értékelési hibák bizonyításának szükségessége – Az ügy irataiból nyilvánvalóan kitűnő elferdítés szükségessége
(EUMSZ 256. cikk, (1) bekezdés, második albekezdés; a Bíróság alapokmánya, 58. cikk, első bekezdés)
(lásd: 16., 17. pont)
3.
Bírósági eljárás – Indokolt végzéssel hozott határozat – Szóbeli szakasz nélküli határozathozatal lehetősége – A védelemhez való jog megsértése – Hiány
(A Törvényszék eljárási szabályzata, 126. cikk)
(lásd: 22–26. pont)
Rendelkező rész
1)
A Bíróság a fellebbezést mint részben nyilvánvalóan elfogadhatatlant, részben pedig nyilvánvalóan megalapozatlant elutasítja.
2)
Frédéric Baldan maga viseli saját költségeit.